એમને સઘળી વાત કરી ખિસ્સામાંથી લોકીટ બતાવ્યું. વડા વેવાઈએ સબૂરી ધારણ કરવા કહ્યું ને જાનનાં બે-ચાર બૈરાંને બોલાવી વાત કરી : ‘કોઈનું કંઈ ખોવાયું છે ?’ ને ક્ષણવારમાં તો આખી જાનમાં ને માંડવાની બહેનોમાં વાત ફરી વળી… જેમનું કંઈ નહોતું ખોવાયું એમણેય પોતાના શરીર પરનાં આભૂષણોનું ચેકિંગ કરી લીધું…. ને એમ હળવે હળવે ફેલાતી વાતમાંથી જાનની એક બાઈ આગળ આવી ને પોતાનો હાથ બતાવતાં કહ્યું કે મારું લોકીટ ખોવાયું છે.